2.  ลักษณะการประกอบธุรกิจ

(1) ประวัติความเป็นมาและการเปลี่ยนแปลงและพัฒนาที่สำคัญ

บริษัท อมตะ คอร์ปอเรชัน จำกัด (มหาชน) เดิมชื่อบริษัท บางปะกง อินดัสเตรียล ปาร์ค 2 จำกัด
(มหาชน) ได้จดทะเบียนจัดตั้งเมื่อวันที่ 6 มีนาคม 2532
โดยมีวัตถุประสงค์เพื่อดำเนินธุรกิจค้าอสังหาริมทรัพย์
ในรูปของการพัฒนาที่ดินเพื่อขายให้แก่ผู้ประกอบการโรงงานอุตสาหกรรม
โดยมีทุนจดทะเบียนเริ่มแรกจำนวน 120,000,000 บาท (หนึ่งร้อยยี่สิบล้านบาท)
ปัจจุบันทุนจดทะเบียน 1,067,000,000 บาท (หนึ่งพันหกสิบเจ็ดล้านบาท)
และได้จัดตั้งโครงการนิคมอุตสาหกรรมบางปะกง ปัจจุบันได้เปลี่ยนชื่อเป็น
“นิคมอุตสาหกรรมอมตะนคร” เมื่อวันที่ 25 กุมภาพันธ์ 2541
ซึ่งจัดอยู่ในเขตส่งเสริมการลงทุนเขตที่ 2
โดยเป็นโครงการที่ดำเนินงานโดยภาคเอกชนร่วมกับการนิคมอุตสาหกรรมแห่งประเทศไทย
บนเนื้อที่ประมาณ 8,400 ไร่ ตั้งอยู่ กม.ที่ 57 ถนนบางนา-ตราด ในเขตอำเภอเมือง
และอำเภอพานทอง จังหวัดชลบุรี โดยมีกลุ่มผู้ถือหุ้นรายใหญ่ ณ 3 มกราคม 2546 คือ
ครอบครัวกรมดิษฐ์ 30.63% ครอบครัวยอดมณี 7.75% Itochu Management (Thailand)
Co., Ltd. 4.69% ยังคงเป็นผู้ถือหุ้นหลัก
ส่วนผู้ถือหุ้นหลักรายอื่นได้ขายหุ้นออกไปกระจายอยู่ในผู้ถือหุ้นรายย่อย

ในปี 2545 บริษัท อมตะ ซิตี้ จำกัด ซึ่งเป็นบริษัทย่อยของบริษัท อมตะ คอร์ปอเรชัน จำกัด
(มหาชน) ได้ร่วมลงทุนกับบริษัท ฟูลลี่ ฮ่องกง ลิมิเต็ด จำกัด จัดตั้งบริษัท ชิงเสียง-อมตะ เคมีคอล
อินดัสตรี้ส์ (ไทยแลนด์) จำกัด เมื่อวันที่ 23 เมษายน 2545
เพื่อประกอบธุรกิจผลิตนำเข้า-ส่งออกเคมีภัณฑ์ โปตัสเซียม ซัลเฟต และกรดเกลือ และวันที่ 29
พฤศจิกายน 2545 บริษัท อมตะ คอร์ปอเรชัน จำกัด (มหาชน) ได้จัดตั้งบริษัท อมตะ ฟาซิลิตี้
เซอร์วิส จำกัดขึ้น เพื่อบริการดูแลพื้นที่ส่วนกลางจัดเก็บขยะมูลฝอย
และจัดหาสิ่งอำนวยความสะดวกให้กับผู้ประกอบการในรูปแบบ Multi Service

(2) ภาพรวมการประกอบธุรกิจของบริษัท บริษัทย่อย และบริษัทร่วม

บริษัทเน้นการลงทุนในธุรกิจพัฒนานิคมอุตสาหกรรมและธุรกิจที่เกี่ยวเนื่องกับธุรกิจนิคมอุตสาหกรรมโดยสามารถแบ่งกลุ่มธุรกิจได้ดังนี้

กลุ่มนิคมอุตสาหกรรม

บริษัทฯ ได้จัดตั้งบริษัท อมตะ ซิตี้ จำกัด ซึ่งปัจจุบัน บริษัทถือหุ้นอยู้ร้อยละ 82.67
เพื่อดำเนินธุรกิจพัฒนาอสังหาริมทรัพย์ โดยพัฒนาที่ดินในรูปนิคมอุตสาหกรรม ภายใต้ชื่อโครงการ
“นิคมอุตสาหกรรมอมตะซิตี้” ซึ่งจัดอยู่ในเขตส่งเสริมการลงทุนเขตที่ 3 บนเนื้อที่ประมาณ 4,500
ไร่ ตั้งอยู่บนถนนทางหลวงหมายเลข 331 ตำบลมาบยางพร อำเภอปลวกแดง จังหวัดระยอง
และบริษัทได้เข้าร่วมทุนกับรัฐบาลเวียตนาม ในการจัดตั้ง Amata (Vietnam) Company
Limited โดยบริษัทถือหุ้นอยู่ร้อยละ 58.68
ดำเนินธุรกิจพัฒนาที่ดินในรูปนิคมอุตสาหกรรมบนเนื้อที่ประมาณ 4,375 ไร่ ใช้ชื่อโครงการว่า
“Amata City (Bien Hoa)” ตั้งอยู่ใกล้สี่แยกทางหลวงสาย 1 และสาย 15 ตำบลลองบินห์
เมืองเบียนหัว จังหวัดดองไน ประเทศเวียตนาม และได้ร่วมลงทุนกับ Quang Ngai
Infrastructure Development Company จัดตั้งบริษัท Amata Dung Quat Company
Limited โดยถือหุ้นอยู่ร้อยละ 70.59 เพื่อพัฒนานิคมอุตสาหกรรมที่ Dung Quat Industrial
Zone

กลุ่มสาธารณูปโภค

บริษัทฯ ได้จัดตั้งบริษัทซึ่งทำกิจการด้านสาธารณูปโภคอีก 3 บริษัท คือ

1.  บริษัท อมตะ เพาเวอร์ จำกัด บริษัทถือหุ้นอยู่ 13.77%
    วัตถุประสงค์ในการจัดตั้งบริษัทก็เพื่อก่อตั้งบริษัทร่วมทุนสร้างโรงผลิต และจำหน่ายกระแสไฟฟ้า
    และไอน้ำ ทั้งในและต่างประเทศ

2.  บริษัท อมตะ ควอลิตี้ วอเตอร์ จำกัด ดำเนินกิจการเกี่ยวกับน้ำเพื่อการอุตสาหกรรม
    การบริโภค อุปโภค หรือผลิตภัณฑ์ซึ่งแปรสภาพจากน้ำเพื่อการบริโภค หรืออุปโภค
    โดยบริษัทถือหุ้น 100%

3.  บริษัท อมตะ จัดจำหน่ายก๊าซธรรมชาติ จำกัด
    ดำเนินกิจการจัดจำหน่ายก๊าซธรรมชาติโดยส่งผ่านท่อก๊าซ บริษัทฯ ผู้ถือหุ้น 10%

กลุ่มธุรกิจที่อยู่อาศัยและบริการในนิคมอุตสาหกรรม

บริษัทได้จัดตั้งบริษัทซึ่งทำกิจการเกี่ยวกับที่อยู่อาศัย และให้บริการแก่ลูกค้าที่อยู่ในนิคมอุตสาหกรรม 4
บริษัท คือ

  ------ ------------------------ --------------------- ------- ------------
  ลำดับ   ชื่อบริษัท                   ผู้ถือหุ้น                 ร้อยละ   ให้บริการที่

  1.     บริษัท อมตะ ดีเวลลอปเม้นท์    บมจ. อมตะ คอร์ปอเรชัน   43.49   นิคมฯ อมตะนคร
         จำกัด                                                   

         (เดิมชื่อบริษัท บีไอพี                                        
         ดีเวลลอปเมนท์ จำกัด)                                      

  2.     บริษัท อมตะ แมนชั่น เซอร์วิส   บจ. อมตะ ดีเวลลอปเม้นท์  29.10   นิคมฯ อมตะนคร
         จำกัด                                                   

         (เดิมชื่อบริษัท บีไอพี เซอร์วิส                                 
         จำกัด)                                                  

  3.     บริษัท อมตะ คอนโดทาวน์      บริษัท อมตะ ซิตี้ จำกัด     20.00   นิคมฯ อมตะ ซิตี้
         ระยอง                                                  

  4.     บริษัท อมตะ ฟาซิลิตี้ เซอร์วิส   บมจ. อมตะ คอร์ปอเรชัน   91.00   นิคมฯ อมตะนคร
         จำกัด                                                   
  ------ ------------------------ --------------------- ------- ------------

กลุ่มอุตสาหกรรมในนิคมฯ

บริษัท อมตะ ซิตี้ จำกัด ร่วมลงทุนกับบริษัท ฟูลลี่ ฮ่องกง ลิมิเต็ด จำกัด จัดตั้งบริษัท ชิงเสียง
อมตะ เคมีคอล อินดัสตรี้ส์ (ไทยแลนด์) จำกัด โดยถือหุ้น 29.35% บริษัท ชิงเสียง อมตะ
เคมีคอล อินดัส ตรี้ส์ (ไทยแลนด์) จำกัด ประกอบธุรกิจผลิต,
นำเข้า-ส่งออกเคมีภัณฑ์โปตัสเซียมซัลเฟตและกรดเกลือ

โครงสร้างการถือหุ้นในบริษัทย่อยและบริษัทร่วม

(3) โครงสร้างรายได้

ดูหมายเหตุประกอบงบการเงินของบริษัท อมตะ คอร์ปอเรชัน จำกัด (มหาชน) และบริษัทย่อย วันที่
31 ธันวาคม 2544 และ 2545 ข้อ 26 ซึ่งเสนอข้อมูลทางการเงินจำแนกตามส่วนงานไว้แล้ว
จะเห็นว่ารายได้จากการขายและค่าสาธารณูปโภค ซึ่งเป็นรายได้หลักของบริษัทและบริษัทย่อยในปี
2545 จำนวน 2,229.83 ล้านบาทนั้น
รายได้ส่วนใหญ่เกิดจากส่วนงานประกอบกิจการพัฒนาอสังหาริมทรัพย์ในประเทศไทย จำนวน
82.55% ของรายได้รวม
ส่วนรายได้จากการประกอบกิจการพัฒนาอสังหาริมทรัพย์ในต่างประเทศจะมีเพียง 6.05%
ของรายได้รวม และมีรายได้จากส่วนงานสาธารณูปโภคเพียง 8.65% ของรายได้รวม